Ha o fumana thuso kapa tjhelete eo o sa tshwanelang ho e fumana, o tla lokela ho e kgutlisetsa hape ho mmuso, ntle le haebe ba Lefapha la Ntshetsopele ya Setjhaba ba kgotsofetse hore o ne o sa tsebe hore o lokela ho e fumana. Nqeng ena thuso eo ya setjhaba e tla fediswa kapa e hlakolwe, jwalo ka ha e tla nkuwa e le bomenemene.
Na tshebeletso ena e sebetsa ho bo mang?
Ho hlokahala. Ha thuso e lefuwe motho ya hlokahetseng, tjhelete e tla batlwa ho tswa ho bajalefa ba hae.
Ha motho a le siyo Afrika Borwa bakeng sa nako ya bolelele ba dikgwedi tse ka hodimo ho tsheletseng tse latelanang.
Ha o ka lemoha hore o fumana thuso eo o sa tshwanelang ho e fumana, o lokela ho tsebisa ofisi ya Thuso ya Setjhaba e haufi le wena.
Lefapha le tla hlakola palo e kolotwang ha le ka kgotsofala hore o ne o sa tsebe hore o tshwaneleha ho fumana tjhelete eo.
Molaodi Kakaretso wa Lefapha ka ho sebedisa kgetho ya hae a ka tswela pele ka qoso ya semolao kgahlanong le motho.
Molaodi Kakaretso wa Lefapha a ka dumella tefello hore e tswele pele bakeng sa nako e itseng tlasa dipehelo tse ding tse itseng tse tla behwa ke motho ya batlang ho kgutlisa thuso. Kopo e lokelwa ho etswa matsatsing a 90 a ho emiswa ha thuso eo ya setjhaba.
Ha motho a batla ho lekola botjha thuso ya setjhaba e fedisitsweng, o lokela ho phatlalatsa ka kuno efe kapa efe eo a e fumanang ka nako eeo a etsang kopo botjha. Hona ho tla bopa motheo oo ho ona Lefapha le tla etsa qeto ya hore na le lekola botjha thuso kapa tjhe. Mokopi o tla tsebiswa ka sephetho sa kopo dikgweding tse 3 pele ho nako ya tekolo botjha kapa letsatsi leo setifikeiti se teswang ka lona.
Tshebeletso ena ke mahala.
Diforomo di fumaneha diofisng tse haufi tsa Ntshetsopele ya Setjhaba.